I det arbeidet som me gjer på trafikktryggleik, må me, som eg sa i det førre svaret mitt, sjå på ei breidd av tiltak. Eg har i budsjettet for inneverande år sagt kor viktig det er at me iallfall kan få tofeltsvegar, slik at det er passering. Dessverre er det slik at me på mange høgt trafikkerte vegar framleis ikkje har to vegbanar. Me må som sagt sjå på heile breidda. Det som ligg i handboka om at me skal ha midtdelar på vegar med større årsdøgertrafikk enn 8 000 køyretøy, er iallfall eit stykke fram, for å seie det sånn, i forhold til dagens situasjon. Det må vegast opp mot dei tiltaka me set inn på andre område i trafikktryggingsarbeidet, og eg vil lytte nøye til dei råda som eg får frå dei faglege instansane, før eg tek stilling til det.